Viktor Txernomyrdin

Viktor Stepanovitx Txernomyrdin (; Txorny Otrog, Orenburg oblasta, Sobietar Batasuna (gaur egun Errusia), 1938ko apirilaren 9a - Mosku, Errusia, 2010eko azaroaren 3aThe New York Times: Viktor Chernomyrdin, Russian Ex-Premier, Dies at 72El Pais: Muere Víctor Chernomyrdin, representante de una cultura política de rostro humano en Rusia) errusiar politikaria eta negozio gizona izan zen. Gazprom energia enpresaren sortzailea eta lehenbiziko buruzagia izan zen. 1992ko abenduaren 14tik 1998ko martxoaren 23ra eta 1998ko abuztuaren 23tik 1998ko irailaren 11ra Errusiako lehen ministroa izan zen. 2001etik 2009ra Errusiako enbaxadore ahalguztiduna izan zen Ukrainian eta, ondoren, Dmitri Medvedev presidentearen aholkularia.AFP: Russie, décès de l'ancien Premier ministre Viktor Tchernomyrdine

 Bizitza 

Ingeniaritza ikasi zuen, eta Sobietar Batasuneko Alderdi Komunistako kide egin zen 1961ean. Gas- eta petrolio-enpresetan lan egin ondoren, politikagintzan murgildu zen buru-belarri 1978an, Juri Andropoven agintepean, alderdiko industria astunaren sailean. Ostera gas-industriaren ministrorde izendatu zuten, eta, 1985ean, Gorbatxoven agintaldian, berriz izan zen ministro, 1989 arte. 1992an, Errusiako lehen ministrorde izendatu zuten, eta urte berean, lehen ministro. Errusiako ekonomiaren pribatizazio-prozesuaren abiadura gehiegizkoa kritikatu zuen gobernuburu izan zen garaian, eta sistema autarkikoagoa proposatu zuen. 1996an, berriro izendatu zuten lehen ministro, Jeltsinek orduan, eta harexek kendu zuen kargutik 1998an.

 Erreferentziak 

Kategoria:Orenburg oblasteko jendea
Kategoria:Errusiako politikariak
Kategoria:Minbiziak hildakoak
Kategoria:Errusiako gobernuburuak
Kategoria:Errusia Batuko politikariak
Kategoria:Moskun hildakoak
Kategoria:Gaixotasun kardiobaskularrek hildakoak
Kategoria:Sobietar Batasuneko Alderdi Komunistako kideak